**NOTĂ DE FUNDAMENTARE**

|  |  |  |  |
| --- | --- | --- | --- |
| **Secțiunea 1**  **Titlul proiectului de act normativ**  Ordonanța de urgență a Guvernului cu privire la rectificarea bugetului de stat  pe anul 2017 | | | |
| **Secțiunea a 2-a**  **Motivul emiterii actului normativ** | | | |
| 1. **Descrierea situației actuale**   În temeiul art.6 din Legea nr.500/2002 privind finanțele publice, cu modificările și completările ulterioare, legile bugetare anuale pot fi modificate în cursul exercițiului bugetar prin legi de rectificare, elaborate cel mai târziu până la data de 30 noiembrie.  Totodată, potrivit prevederilor art.23 alin.(2) din Legea responsabilității fiscal-bugetare nr.69/2010, republicată, într-un an bugetar nu pot fi promovate mai mult de două rectificări bugetare și acestea nu pot fi promovate în primele 6 luni ale anului.  În acest context în prima parte a lunii septembrie 2017 a fost aprobată Ordonanța de urgență a Guvernului nr.63/2017 cu privire la rectificarea bugetului de stat pe anul 2017, care a avut ca principale obiective asigurarea fondurilor necesare pentru desfășurarea în bune condiții a activității unor instituții, ajustarea veniturilor și cheltuielilor bugetare în corelație cu rezultatele execuției bugetare pe primele șapte luni ale anului 2017 și cu evoluția prognozată a indicatorilor macroeconomici, precum și asigurarea fondurilor necesare pentru plata majorărilor salariale prevăzute în actele normative aprobate în prima parte a anului 2017.  Ca urmare a acestei rectificări bugetare deficitul bugetului general consolidat pe anul 2017 s-a menținut la nivelul de 2,96% din PIB în termeni cash.  **A doua rectificare bugetară pe anul 2017,** propusă prin acest proiect de act normativ, este determinată de:   * Analiza rezultatelor bugetare pe perioada 1 ianuarie – 30 septembrie 2017 care scoate în evidență un deficit de 6,8 miliarde lei, respectiv 0,81% din PIB. * **Cheltuielile bugetului general consolidat,** în sumă de **187,3 miliarde lei,** au crescut în termeni nominali cu 10,5% față de aceeași perioadă din anul precedent; * **Veniturile bugetului general consolidat**, în sumă de **180,4 miliarde lei**, reprezentând 21,6% din PIB, au fost cu 8,8% mai mari în termeni nominali față de aceeași perioadă a anului precedent.   + Evoluția principalilor indicatori macroeconomici care stau la baza celei de-a doua rectificări bugetare pe anul 2017: * În primul semestru din 2017 **produsul intern brut a înregistrat o creştere reală de 5,9%,** datorită consumului, investitiilor private şi cererii externe**.** Deşi creşterea puterii de cumpărare este net superioară celei înregistrate în 2016, consumul populaţiei înregistrează o dinamică sub cea de anul trecut, respectiv 7,6% faţă de 9,8% în primul semestru din 2016. * Formarea brută de capital s-a majorat cu 4,2%. Pe componente, investiţiile brute (formarea brută de capital fix) s-au redus cu 0,3%, în timp ce modificarea stocurilor, cea de-a doua componentă a formării brute de capital, a avut o contribuţie pozitivă, de 0,9 puncte procentuale, la creşterea PIB, evoluţia fiind în concordanţă cu aşteptările sectorului privat de creştere a puterii de cumpărare şi a cererii externe, precum şi a procesului de reconstituire a stocurilor după evoluţiile din anii precedenţi. * Exportul net a înregistrat o uşoară contribuţie negativă la creşterea reală a produsului intern brut (0,3 procente) datorită unei dinamici a exporturilor de bunuri şi servicii comparativ cu cea a importurilor de bunuri şi servicii mai favorabilă faţă de cea avută în vedere iniţial şi decât cea din semestrul I 2016 (-2,1 procente). Rata de creştere a exporturilor de bunuri şi servicii a fost 10,4% în semestrul I a.c. comparativ cu perioada similară din 2016, iar cea a importurilor de bunuri şi servicii de 10,8% (faţă de 5,6% şi respectiv 8,5% utilizate la construcţia bugetului). Contribuţia exportului net la creşterea reală avută în vedere la fundamentarea bugetului pe anul 2017 a fost de -1,3 procente. * Pe latura ofertei sunt de evidenţiat următoarele evoluţii: valoarea adăugată brută din industrie s-a majorat cu 7,4%, cea din servicii cu 6,3%, iar din agricultură cu 2,6%, în timp ce valoarea adăugată brută din construcţii a scăzut cu 1,9%. Impozitele nete pe produs s-au majorat cu 3,8%. * În primele opt luni ale anului 2017, **volumul producţiei industriale** a crescut cu 8,2%, faţă de aceeaşi perioadă a anului anterior, cea mai mare creştere pentru această perioadă din ultimii şase ani. Aceasta s-a datorat, în principal, industriei prelucrătoare care a înregistrat o creştere de 8,9%. * În primele 8 luni **volumul lucrărilor de construcţii** a înregistrat o scădere de 4,9% faţă de perioada corespunzătoare a anului precedent. Creşterile semnificative realizate în sectorul imobiliar (+85,7%) au acoperit parţial diminuările înregistrate la construcţiile inginereşti (-25,5%) şi din sectorul clădirilor nerezidenţiale (-10,0%). * Rezultatele economice de până în prezent argumentează posibilitatea realizării unei **creşteri economice de 6,1%faţă de 5,2% cât se estima la elaborarea legii bugetului de stat. Deflatorul PIB pentru semestrul I 2017 a fost de 5,0%, faţă de 2,2% cât s-a avut în vedere iniţial pentru anul 2017. În aceste condiţii se estimează că valoarea nominală a PIB va fi de 842,5 miliarde lei**, faţă de 815,2 miliarde lei cât s-a estimat iniţial. * **Exporturile de bunuri** şi-au majorat ritmul de creștere de la 4,0%, în primele 8 Iuni ale anului 2016 la 9,6% în primele 8 luni din 2017. Exportul de bunuri a totalizat 41,0 mld euro ceea ce a însemnat o medie lunară de 5,1 mld euro faţă de 4,7 mld euro în perioada corespunzătoare din 2016. La export, cea mai mare creştere s-a înregistrat în primele 7 luni la bunurile de capital, respectiv 21,7%, comparativ cu numai 3,7% la bunuri de consum. * În primele 8 luni ale anului 2017, structura exporturilor a fost dominată în proporţie de aproape 50% de livrările de bunuri din categoria maşinilor şi echipamentelor de transport. De asemenea, valori importante au înregistrat şi exporturile de alte produse manufacturate (33,6%), în această grupă fiind cuprinse produsele prelucrate, clasificate în principal după materia primă (fier, oţel, cauciuc, metal etc.) necesare pentru producţia industrială. * **Importurile de bunuri** au crescut, în primele 8 luni ale anului 2017 cu 12,2%, faţă de majorarea cu 6,8% înregistrată în perioada corespunzătoare din 2016.   Este de menţionat faptul că importurile de bunuri de consum şi-au redus creşterea de la 17,7% în primele 7 luni din 2016 la 11,7% în primele 7 luni din 2017. În schimb, importul de bunuri intermediare, îndeosebi pentru industrie (oferta naţională pentru consum şi investiţii) s-a majorat cu 12,9% comparativ cu 1,7% în primele 7 luni din 2016.   * În perioada ianuarie-august 2017, **investiţiile străine directe** s-au redus cu 18,6% pe fondul unei valori negative (-285 milioane euro) a instrumentelor de natura datoriei (credite intra-grup). Investiţiile efective în economie (participaţiile la capital şi profitul reinvestit) s-au majorat în primele 8 luni din anul 2017 cu 13,3% totalizând 2.805 milioane euro. * **Inflaţia** a revenit în teritoriu pozitiv încă de la începutul anului. Ca urmare, creşterea indicelui preţurilor de consum mediu în primele 9 luni a fost de 0,76% comparativ cu aceeaşi perioadă a anului anterior. Creşteri de preţ s-au înregistrat atât la mărfurile alimentare (+2,03%) cât şi la mărfurile nealimentare (+0,60%), în timp ce tarifele la servicii au înregistrat o scădere (-1,03%). Măsurile adoptate începând cu luna ianuarie 2017, cu efecte de reducere a inflaţiei au fost compensate de trendul ascendent al cotaţiei ţiţeiului pe pieţele internaţionale, dar şi de o creştere mai accentuată a preţurilor la nivelul produselor agroalimentare. Pentru întregul an se estimează o inflaţie medie de 1,1% comparativ cu 1,4%, avută în vedere la fundamentarea bugetului. * **Cursul mediu de schimb** leu/euro s-a situat în primele 10 luni ale anului curent la valoarea de 4,5550 lei/euro, moneda naţională înregistrând o depreciere în termeni nominali de 1,51% faţă de perioada corespunzătoare din 2016. în aceste condiţii se prognozează că, în anul 2017, cursul mediu de schimb va fi de 4,56 lei/euro faţă de 4,46 lei/euro avut în vedere la fundamentarea bugetului. * Adoptarea unor acte normative cu influențe asupra veniturilor şi cheltuielilor bugetare; * Necesitatea asigurării fondurilor în vederea desfăşurării normale a activităţii unor ordonatori principali de credite până la finele anului; * Necesitatea asigurării fondurilor în vederea desfăşurării normale a activităţii unităţilor administrativ-teritoriale până la finele anului; * Necesitatea plăţii titlurilor executorii având ca obiect acordarea de drepturi salariale personalului din sectorul bugetar; * Necesitatea asigurării fondurilor pentru plata drepturilor persoanelor cu handicap, a alocațiilor de stat pentru copii, a indemnizațiilor pentru creșterea copilului și a contribuțiilor de asigurări sociale de sănătate aferente indemnizațiilor; * Necesitatea alocării fondurilor pentru plata pensiilor militare de stat cuvenite cadrelor militare trecute în rezervă și polițiștilor cărora le-au încetat raporturile de serviciu în anul 2017; * Asigurarea cofinanțării naționale și a cheltuielilor neeligibile aferente proiectelor cu finanțare din fonduri externe nerambursabile postaderare aferente perioadei 2014-2020; * Necesitatea asigurării fondurilor pentru derularea acțiunilor și a programelor de sănătate; * Necesitatea corelării planificării bugetare cu evoluţia prognozată a indicatorilor macroeconomici şi execuţia bugetară pe primele nouă luni ale anului.   La întocmirea prezentului proiect de act normativ au fost avute în vedere concluziile Raportului privind situația economică și bugetară pe primul semestru al anului 2017 precum și opinia Consiliului Fiscal asupra acestora, exprimată în adresa Consiliului Fiscal nr.140/2017.  Având în vedere cele de mai sus, pentru reflectarea în buget a influenţelor financiare ale măsurilor şi acţiunilor menţionate mai sus se impune rectificarea bugetului de stat pe anul 2017.  Nepromovarea prezentului act normativ ar putea avea drept consecinţe negative următoarele:   * riscul ca nepreluarea și neadoptarea în regim de urgență a măsurilor reglementate prin proiectul de act normativ să aibă ca impact negativ imposibilitatea desfășurării corespunzătoare a activității ordonatorilor principali de credite, care nu își vor putea îndeplini rolul, atribuțiile și responsabilitățile stabilite prin actele normative de organizare și funcționare; * riscul neasigurării fondurilor necesare desfăşurării normale a activităţii unităţilor administrativ-teritoriale până la finele anului; * riscul neasigurării fondurilor necesare plății drepturilor persoanelor cu handicap, a alocațiilor de stat pentru copii, a indemnizațiilor pentru creșterea copilului și a contribuțiilor de asigurări sociale de sănătate aferente indemnizațiilor; * riscul neasigurării fondurilor necesare pentru plata pensiilor militare de stat cuvenite cadrelor militare trecute în rezervă și polițiștilor cărora le-au încetat raporturile de serviciu în anul 2017; * riscul neasigurării cofinanțării naționale și a cheltuielilor neeligibile aferente proiectelor cu finanțare din fonduri externe nerambursabile postaderare aferente perioadei 2014-2020; * riscul neasigurării fondurilor pentru derularea acțiunilor și a programelor de sănătate; * riscul ca prin neplata sumelor prevăzute în titluri devenite executorii având ca obiect acordarea de drepturi salariale personalului din sectorul bugetar să aibă impact asupra cheltuielilor și a deficitului bugetar pentru anul următor; * riscul necorelării planificării bugetare cu evoluţia prognozată a indicatorilor macroeconomici şi execuţia bugetară pe primele nouă luni ale anului.   În consecinţă, toate elementele prezentate mai sus vizează interesul public general şi constituie situaţii de urgenţă şi extraordinare a căror reglementare nu poate fi amânată.  Ca urmare, aceasta impune adoptarea de urgenţă a prezentului proiect de act normativ.   1. **Schimbări preconizate**   **Modificarea veniturilor și cheltuielilor bugetului general consolidat pe anul 2017:**  Veniturile bugetului general consolidat se majorează, pe sold, cu suma de 280,2 milioane lei și cheltuielile bugetului general consolidat se majorează, pe sold, cu suma de 503,8 milioane lei, iar deficitul bugetului general consolidat se menţine ca pondere în P.I.B. la 2,96%.  **Modificarea veniturilor și cheltuielilor bugetului de stat pe anul 2017:**  a) Veniturile bugetului de stat pe anul 2017, se diminuează, pe sold, cu 655,5 milioane lei și se reflectă, în principal, pe următoarele categorii de venituri:  - impozit pe profit: -310,0 milioane lei având în vedere ritmul de încasare din primele zece luni;  - impozit pe venit și salarii: +30,4 milioane lei aferent acordării de titluri executorii reprezentând drepturi salariale până la sfârșitul anului;  - taxa pe valoarea adăugată: +611,8 milioane lei, care reprezintă sume defalcate din taxa pe valoarea adăugată alocate bugetelor locale;  - accize: +143,3 milioane lei având în vedere nivelul încasărilor din luna septembrie;  - contribuții de asigurări sociale: +96,6 milioane lei având în vedere ritmul de încasare din primele zece luni și impactul generat de prevederile Ordonanței de Urgență a Guvernului nr.60/2017 pentru modificarea și completarea Legii nr. 448/2006 privind protecția și promovarea drepturilor persoanelor cu handicap;  - venituri nefiscale: +183,8 milioane lei având în vedere ritmul de încasare din primele zece luni. Evoluția pozitivă a încasărilor din Vărsăminte din veniturile nete ale Băncii Naționale a României și din Venituri din amenzi a condus în principal la această influență;  - venituri din capital: -65,4 milioane lei având în vedere ritmul de încasare din primele zece luni ale anului.  b) Cheltuielile bugetului de stat pe anul 2017, se majorează, pe sold, cu suma de 1.704,0 milioane lei.  Influențele pe principalele naturi de cheltuieli ale bugetului de stat se prezintă astfel:   * Cheltuielile de personal se majorează cu 59,6 milioane lei; * Cheltuielile cu bunuri şi servicii se majorează cu 153,5 milioane lei; * Cheltuielile cu dobânzile scad cu 170,6 milioane lei; * Cheltuielile cu subvențiile cresc cu 25,3 milioane lei; * Transferurile între unități ale administrației publice se majorează cu 549,0 milioane lei; * Alte transferuri se majorează cu 124,5 milioane lei; * Proiecte cu finanţare din fonduri externe nerambursabile postaderare se diminuează cu 117,1 milioane lei; * Cheltuielile cu asistența socială cresc cu 793,2 milioane lei; * Cheltuielile din fonduri de rezervă cresc cu 400,0 milioane lei; * Cheltuielile aferente programelor cu finanțare rambursabilă scad cu 22,0 milioane lei; * Cheltuielile de capital se diminuează cu 85,6 milioane lei.   Influențele la cheltuielile bugetului de stat pe ordonatori principali de credite se prezintă astfel:  b1) din bugetul de stat, sume suplimentare au fost propuse a fi alocate pentru:   * **Ministerul Muncii și Justiției Sociale:** +630,9 milioane lei per sold, asigurându-se 537 milioane lei, în principal pentru plata drepturilor persoanelor cu handicap, alocațiilor de stat pentru copii, a indemnizațiilor pentru creșterea copilului și a contribuțiilor de asigurări sociale de sănătate aferente indemnizațiilor, și 115,9 milioane lei pentru majorarea transferurilor de echilibrare către bugetul asigurărilor sociale de stat; * **Ministerul Finanțelor Publice – Acțiuni Generale**: +229,6 milioane lei; * **Ministerul Afacerilor Interne:** +363,5 milioane lei per sold, asigurându-se 400 milioane lei pentru plata pensiilor militare de stat cuvenite cadrelor militare trecute în rezervă și polițiștilor cărora le-au încetat raporturile de serviciu în anul 2017, precum și pentru plata diferențelor rezultate în urma recalculării drepturilor de pensii; * **Ministerul Transporturilor:** +293,9 milioane lei per sold, în principal pentru asigurarea cofinanțării naționale și a cheltuielilor neeligibile aferente proiectelor cu finanțare din fonduri externe nerambursabile postaderare aferente perioadei 2014-2020; * **Ministerul Sănătății:** +281,0 milioane lei per sold, asigurându-se 129 milioane lei în principal pentru acțiunile și programele de sănătate și 158,2 milioane lei pentru majorarea transferurilor către bugetul Fondului național unic de asigurări sociale de sănătate; * **Ministerul Justiției:** +232,1 milioane lei per sold, asigurându-se 240,2 milioane lei pentru achitarea tranșelor aferente anului 2017 pentru hotărârile judecătorești care au ca obiect drepturi de natură salarială stabilite în favoarea personalului din sistemul justiției, a sumelor reprezentând titluri executorii stabilite prin lămurirea înțelesului dispozitivului unor sentințe anterioare, precum și pentru diferențe salariale; * **Ministerul Educației Naționale:** + 30,0 milioane lei per sold; s-au asigurat 50 milioane lei pentru plata hotărârilor judecătoreşti având ca obiect drepturi salariale pentru personalul din instituţiile de învăţământ universitar de stat; s-au identificat economii, în principal la titlul 58 ”Proiecte cu finanțare din fonduri externe nerambursabile aferente cadrului financiar 2014-2020” (-20 milioane lei).   b2) diminuări ale bugetelor ordonatorilor principali de credite, între care menţionăm, în principal:   * **Ministerul pentru Mediul de Afaceri, Comerț și Antreprenoriat:** -78,5 milioane lei, propunere având în vedere gradul de execuție a cheltuielilor, precum și necesarul estimat a se plăti până la finele anului; s-au identificat economii în principal la titlul 58 ”Proiecte cu finanțare din fonduri externe nerambursabile aferente cadrului financiar 2014-2020” (-69 milioane lei), titlul 40 ”Subvenții” (-5 milioane lei) și titlul 20 ”Bunuri și servicii” (-2,5 milioane lei); * **Ministerul Finanțelor Publice:** -51,9 milioane lei propunere având în vedere gradul de execuție a cheltuielilor precum și necesarul estimat a se plăti până la finele anului; s-au identificat economii în principal la titlul 10 ”Cheltuieli de personal” (-30 milioane lei), titlul 20 ”Bunuri și servicii” (-10 milioane lei) și titlul 71 ”Active nefinanciare” (-10 milioane lei); * **Ministerul Dezvoltării Regionale, Administrației Publice și Fondurilor Europene:** -43,7 milioane lei per sold propunere având în vedere gradul de execuție a cheltuielilor precum și necesarul estimat a se plăti până la finele anului; s-au identificat economii în principal la titlul 10 ”Cheltuieli de personal” (-7,2 milioane lei), titlul 56 ”Proiecte cu finanțare din fonduri externe nerambursabile (FEN) postaderare (-81 milioane lei) și titlul 71 ”Active nefinanciare” (-21,2 milioane lei); s-au asigurat sume pentru Programul Național de Dezvoltare Rurală (+71,5 milioane lei); * **Ministerul Culturii și Identității Naționale:** -27,8 milioane lei, în principal de la titlul 71 ”Active nefinanciare” având în vedere gradul de execuție a cheltuielilor; * **Ministerul Mediului:** -27,4 milioane lei, propunere având în vedere gradul de execuție a cheltuielilor precum și necesarul estimat a se plăti până la finele anului; s-au identificat economii în principal la titlul 51 „Transferuri între unități ale administrației publice” (-6,1 milioane lei), titlul 56 ” Proiecte cu finanţare din fonduri externe nerambursabile (FEN) postaderare" (-4 milioane lei), titlul 58 ”Proiecte cu finanțare din fonduri externe nerambursabile aferente cadrului financiar 2014-2020” (-8,3 milioane lei) și titlul 59 ”Alte cheltuieli” (-3 milioane lei); * **Ministerul Apelor și Pădurilor:** -21,1 milioane lei propunere având în vedere gradul de execuție a cheltuielilor precum și necesarul estimat a se plăti până la finele anului; s-au identificat economii în principal la titlul 10 ”Cheltuieli de personal” (-2,3 milioane lei), titlul 20 ”Bunuri și servicii” (-4 milioane lei), și titlul 71 ”Active nefinanciare” (-10 milioane lei).   **Bugetul instituțiilor/activităților finanțate integral și/sau parțial din venituri proprii** se majorează atât la venituri cât și la cheltuieli cu suma de 24,0 milioane lei.  **Bugetul Fondului național unic de asigurări sociale de sănătate** se majorează atât la venituri cât și la cheltuieli cu suma de 269,7 milioane lei.  **Sumele defalcate din taxa pe valoarea adăugată** pe anul 2017 pentru finanțarea cheltuielilor bugetelor locale se majorează cu suma de 611.814 mii lei, astfel:  - se majorează sumele defalcate din taxa pe valoarea adăugată pentru finanțarea cheltuielilor descentralizate la nivelul județelor, cu suma de 65.397 mii lei, pentru finanțarea sistemului de protecţie a copilului, potrivit prevederilor art.20 alin.(1) din Ordonanța de urgență a Guvernului nr.103/2013 privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice, cu modificările și completările ulterioare și a plăţii sumelor prevăzute prin hotărâri judecătoreşti având ca obiect acordarea unor drepturi de natură salarială stabilite în favoarea personalului din unităţile de învăţământ special şi din centrele judeţene de resurse şi asistenţă educaţională;  - se majorează sumele defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor, municipiilor, sectoarelor și municipiului București, cu suma de 545.506 mii lei, pentru plata sumelor prevăzute prin hotărâri judecătoreşti având ca obiect acordarea unor drepturi de natură salarială stabilite în favoarea personalului din unităţile de învăţământ preuniversitar de stat, inclusiv pentru cele din învăţământul special de la nivelul sectoarelor municipiului București și din Centrul Municipiului Bucureşti de Resurse şi Asistenţă Educaţională , precum și pentru finanțarea sistemului de protecție a copilului la nivelul sectoarelor și municipiului București;  - se majorează sumele defalcate din taxa pe valoarea adăugată pentru finanțarea învățământului particular sau confesional acreditat, cu suma de 911 mii lei;  Se vor efectuarea redistribuiri în cadrul anumitor naturi de cheltuieli în vederea bunei desfăşurări a activităţii ordonatorilor principali de credite;  Luând în considerare necesitatea asigurării fondurilor necesare plății unor cheltuieli obligatorii stabilite, potrivit legislației în vigoare, în sarcina ordonatorilor principali de credite ai bugetului de stat, precum drepturi de asistență socială, subvenții pentru sprijinirea producătorilor agricoli, cofinanțare aferentă proiectelor finanțate din fonduri europene, sume aferente plăţii dobânzilor, comisioanelor şi altor costuri aferente datoriei publice guvernamentale și ținând cont de faptul că aceste naturi de cheltuieli nu înregistrează o evoluție lineară în cursul execuției bugetare există riscul ca fondurile prevăzute în bugetele ordonatorilor principali de credite ai bugetului de stat să fie insuficiente în raport cu destinația acestora, din motive independente de voinţa ordonatorilor de credite (fluctuație a numărului de beneficiari de drepturi, solicitări de plată a unor facturi emise rezultate în urma derulării lucrărilor/activităților în cadrul proiectelor din fonduri europene, a căror neachitare poate conduce la înregistrarea de datorii).  În vederea evitării acestui risc se propune crearea posibilității ca pentru aceste naturi de cheltuieli să se poată aloca prin hotărâre a Guvernului, sume din Fondul de rezervă bugetară la dispoziția Guvernului, prin derogare de la art. 30 alin. (2) din Legea nr.500/2002 privind finanțele publice.  Se menține deficitul bugetului general consolidat, în termeni cash, la nivelul de 2,96% din PIB.   1. **Alte informaţii**   Ca urmare a influenţelor asupra cheltuielilor bugetare generate de actele normative menţionate mai sus, este necesară derogarea de la prevederile art.12 lit.a)-c), art.17 alin.(2), art.24 și art.26 alin.(4)-(5) din Legea responsabilității fiscal-bugetare nr.69/2010, republicată, și ale art.2 alin.(2) și ale art.3 alin.(5)-(7) din Legea pentru aprobarea plafoanelor unor indicatori specificați în cadrul fiscal-bugetar pe anul 2017 nr.5/2017, astfel:  a) plafonul soldului primar al bugetului general consolidat este de -14.469,7 milioane lei;  b) plafonul cheltuielilor de personal ale bugetului general consolidat, exprimat ca procent în produsul intern brut, este în anul 2017 de 8,3%;  c) pentru anul 2017 plafonul nominal al cheltuielilor totale, exclusiv asistența financiară din partea Uniunii Europene și a altor donatori, pentru bugetul general consolidat este de 260.179,1 milioane lei, bugetul de stat este de 132.553,9 milioane lei, bugetul general centralizat al unităților administrativ-teritoriale este de 71.789,0 milioane lei, bugetul Fondului național unic de asigurări sociale de sănătate este de 29.238,6 milioane lei, bugetul instituțiilor/activităților finanțate integral și/sau parțial din venituri proprii este de 19.644,6 milioane lei, precum și pentru alte bugete componente ale bugetului general consolidat este de 3.393,1 milioane lei;  d) plafonul nominal al soldului bugetului general consolidat este de -24.968,0 milioane lei, al bugetului de stat este de -36.451,2 milioane lei și al bugetul instituțiilor/activităților finanțate integral și/sau parțial din venituri proprii este de 2.667,2 milioane lei;  e) pentru anul 2017, plafonul nominal al cheltuielilor de personal din bugetul general consolidat este de 69.616,9 milioane lei, din bugetul de stat este de 23.897,2 milioane lei, din bugetul general centralizat al unităților administrativ-teritoriale este de 32.877,4 milioane lei, din bugetul Fondului național unic de asigurări sociale de sănătate este de 281,0 milioane lei, din bugetul instituțiilor/activităților finanțate integral și/sau parțial din venituri proprii este de 11.757,5 milioane lei și din alte bugete componente ale bugetului general consolidat este de 484,8 milioane lei. | | | |
| **Secţiunea a 3-a**  **Impactul socioeconomic al proiectului de act normativ** | | | |
| 1. **Impactul macroeconomic**   Creşterea cheltuielilor bugetului general consolidat în condiţiile încadrării în ţinta de deficit bugetar generează un impact pozitiv asupra consumului, investițiilor și produsului intern brut.  **1^1. Impactul asupra mediului concurenţial şi domeniului ajutoarelor de stat**  Proiectul de act normativ nu se referă la acest subiect   1. **Impactul asupra mediului de afaceri**   Proiectul de act normativ nu se referă la acest subiect  **2^1. Impactul asupra sarcinilor administrative**  Proiectul de act normativ nu se referă la acest subiect  **2^2. Impactul asupra întreprinderilor mici și mijlocii**  Proiectul de act normativ nu se referă la acest subiect   1. **Impactul social**   Proiectul de act normativ nu se referă la acest subiect   1. **Impactul asupra mediului**   Proiectul de act normativ nu se referă la acest subiect   1. **Alte informaţii**   **Prin promovarea rectificării bugetului de stat pe anul 2017 se pot rezolva, în principal, următoarele probleme:**   * asigurarea fondurilor necesare unor ordonatori principali de credite în vederea desfăşurării activităţii acestora în bune condiţii până la finele anului; * asigurarea fondurilor necesare desfășurării normale a activităţii unităţilor administrativ-teritoriale până la finele anului; * asigurarea fondurilor pentru plata titlurilor executorii având ca obiect acordarea de drepturi salariale personalului din sectorul bugetar; * asigurarea fondurilor pentru plata drepturilor persoanelor cu handicap, a alocațiilor de stat pentru copii, a indemnizațiilor pentru creșterea copilului și a contribuțiilor de asigurări sociale de sănătate aferente indemnizațiilor; * alocarea fondurilor pentru plata pensiilor militare de stat cuvenite cadrelor militare trecute în rezervă și polițiștilor cărora le-au încetat raporturile de serviciu în anul 2017; * asigurarea cofinanțării naționale și a cheltuielilor neeligibile aferente proiectelor cu finanțare din fonduri externe nerambursabile postaderare aferente perioadei 2014-2020; * asigurarea fondurilor pentru derularea acțiunilor și a programelor de sănătate; * corelarea planificării bugetare cu evoluţia prognozată a indicatorilor macroeconomici şi cu execuţia bugetară pe primele nouă luni ale anului. | | | |
| **Secțiunea a 4-a**  **Impactul financiar asupra bugetului general consolidat, atât pe termen scurt, pentru anul curent, cât şi pe termen lung ( pe 5 ani)** | | | |
|  |  | - milioane | lei - |
| Indicatori | Anul curent | Următorii  4 ani | Media  pe 5 ani |
| **1. Modificări ale veniturilor bugetare, plus/minus, din care:** | **+280,2** |  |  |
| a) bugetul de stat | -655,5 |  |  |
| b) bugetul general centralizat al unităţilor administrativ teritoriale | +1.020,8 |  |  |
| c) bugetul asigurărilor sociale de stat | +325,0 |  |  |
| d) bugetul asigurărilor pentru şomaj | +7,9 |  |  |
| e) bugetul Fondului naţional unic de asigurări sociale de sănătate | +269,7 |  |  |
| f) credite externe acordate ministerelor | 0 |  |  |
| g) bugetul instituţiilor/activităţilor finanţate integral şi/sau parţial din venituri proprii | +24,0 |  |  |
| h) bugetul fondurilor externe nerambursabile | -116,3 |  |  |
| i) bugetul Companiei Naţionale de Administrare a Infrastructurii Rutiere | +175,0 |  |  |
| j) sume care se consolidează | -770,4 |  |  |
| **2. Modificări ale cheltuielilor bugetare, plus/minus, din care:** | **+503,8** |  |  |
| 1. bugetul de stat | +1.704,0 |  |  |
| b) bugetul general centralizat al unităţilor administrativ teritoriale | -1.068,6 |  |  |
| c) bugetul asigurărilor sociale de stat | +323,0 |  |  |
| d) bugetul asigurărilor pentru şomaj | -34,5 |  |  |
| e) bugetul Fondului naţional unic de asigurări sociale de sănătate | +269,7 |  |  |
| f) credite externe acordate ministerelor | 0 |  |  |
| g) bugetul instituţiilor/  activităţilor finanţate integral şi/sau parţial din venituri proprii | +24,0 |  |  |
| h)bugetul fondurilor externe nerambursabile | -116,3 |  |  |
| i) bugetul Companiei Naţionale de Administrare a Infrastructurii Rutiere | +175,0 |  |  |
| j) sume care se consolidează | -770,4 |  |  |
| k) cheltuieli de natura datoriei publice incluse în buget | -2,0 |  |  |
| **3. Impact financiar, plus/minus, din care:** | **-223,7** |  |  |
| a) bugetul de stat | -2.359,5 |  |  |
| b)bugetul general centralizat al unităţilor administrativ teritoriale | +2.089,4 |  |  |
| c) bugetul asigurărilor sociale de stat | +2,0 |  |  |
| d) bugetul asigurărilor pentru şomaj | +42,4 |  |  |
| e) bugetul Fondului naţional unic de asigurări sociale de sănătate | 0 |  |  |
| f) credite externe acordate ministerelor | 0 |  |  |
| g) bugetul instituţiilor/  activităţilor finanţate integral şi/sau parţial din venituri proprii | 0 |  |  |
| h)bugetul fondurilor externe nerambursabile | 0 |  |  |
| i) bugetul Companiei Naţionale de Administrare a Infrastructurii Rutiere | 0 |  |  |
| j) sume care se consolidează | 0 |  |  |
| k) cheltuieli de natura datoriei publice incluse în buget | +2,0 |  |  |
| 4.Propuneri pentru acoperirea creşterii cheltuielilor bugetare |  |  |  |
| 5.Propuneri pentru a compensa reducerea veniturilor bugetare |  |  |  |
| 6*.*Calcule detaliate privind fundamentarea modificărilor veniturilor şi/sau cheltuielilor bugetare |  |  |  |
| 7.Alte informaţii |  |  |  |
| **Secţiunea a -5 a**  **Efectele proiectului de act normativ asupra legislaţiei în vigoare** | | | |
| 1. **Măsuri normative necesare pentru aplicarea prevederilor proiectului de act normativ** 2. acte normative în vigoare ce vor fi modificate sau abrogate, ca urmare a intrării în vigoare a proiectului de act normativ: 3. acte normative ce urmează a fi elaborate în vederea implementării noilor dispoziţii.   Proiectul de act normativ nu se referă la acest subiect  **1^1. Compatibilitatea proiectului de act normativ cu legislația în domeniul achizițiilor publice**  Proiectul de act normativ nu se referă la acest subiect  **2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare**  Proiectul de act normativ nu se referă la acest subiect   1. **Măsuri normative necesare aplicării directe a actelor normative comunitare**   Proiectul de act normativ nu se referă la acest subiect   1. **Hotărâri ale Curţii de Justiţie a Uniunii Europene**   Proiectul de act normativ nu se referă la acest subiect   1. **Alte acte normative şi/sau documente internaţionale din care decurg angajamente**   Proiectul de act normativ nu se referă la acest subiect   1. **Alte informaţii** | | | |
| **Secţiunea a -6 a**  **Consultările efectuate în vederea elaborării proiectului de act normativ** | | | |
| 1. **1. Informaţii privind procesul de consultare cu organizaţii neguvernamentale, institute de cercetare şi alte organisme implicate**   Proiectul de act normativ va fi dezbătut în cadrul Comisiei de Dialog Social constituită la nivelul Ministerului Finanțelor Publice, la care vor participa reprezentanți ai organismelor interesate.  S-a solicitat opinia Consiliul Fiscal asupra proiectului de Ordonanţă de urgență a Guvernului cu privire la rectificarea bugetului de stat pe anul 2017 cu adresa nr.445.825/2017.   1. **Fundamentarea alegerii organizațiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ**   Proiectul de act normativ nu se referă la acest subiect   1. **Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr.521/09.06.2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**   Proiectul de act normativ nu se referă la acest subiect   1. **Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr.750/14.07.2005 privind constituirea consiliilor interministeriale permanente**   Proiectul de act normativ nu se referă la acest subiect   1. **Informaţii privind avizarea de către:** 2. Consiliul Legislativ 3. Consiliul Suprem de Apărare a Ţării 4. Consiliul Economic şi Social 5. Consiliul Concurenței 6. Curtea de Conturi   Proiectul se supune avizului Consiliului Legislativ   1. **Alte informaţii** | | | |
| **Secţiunea a -7 a**  **Activităţi de informare publică privind elaborarea şi implementarea proiectului de act normativ** | | | |
| 1. **Informarea societăţii civile cu privire la necesitatea elaborării proiectului de act normativ**   Au fost respectate prevederile *Legii privind transparența decizională în administraţia publică nr.52/2003 republicată,* prin publicarea proiectului de act normativ şi a notei de fundamentare pe site-ul oficial al Ministerului Finanţelor Publice.  **2. Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății şi securităţii cetăţenilor sau diversităţii biologice**  Proiectul de act normativ nu se referă la acest subiect  **3. Alte informații** | | | |
| **Secţiunea a 8-a**  **Măsuri de implementare** | | | |
| **1. Măsurile de punere în aplicare a proiectului de act normativ de către autoritățile administrației publice centrale și/sau locale – înființarea unor noi organisme sau extinderea competențelor instituțiilor existente**  Proiectul de Ordonanță de urgență a Guvernului cu privire la rectificarea bugetului de stat pe anul 2017 va fi implementat de către Ministerul Finanțelor Publice împreună cu ordonatorii principali de credite.   1. **Alte informații**   Nu este cazul | | | |

Având în vedere cele prezentate, a fost elaborat proiectul de Ordonanță de urgență a Guvernului cu privire la rectificarea bugetului de stat pe anul 2017 pe care îl supunem Guvernului spre adoptare.

|  |
| --- |
| **MINISTRUL FINANŢELOR PUBLICE,** |
| **Ionuț Mișa** |

|  |  |
| --- | --- |
|  | **AVIZAT,** |
|  | **MINISTRUL JUSTIŢIEI**  **Tudorel Toader** |

|  |  |
| --- | --- |
| **Secretar de Stat,**  **Daniela Pescaru** | **Secretar general adjunct,**  **Mihai Diaconu** |
| **Preşedintele Comisiei Naţionale de Prognoză,**  **Ion Ghizdeanu** |  |
|  |  |
|  |  |
| **Direcţia generală de sinteză a politicilor bugetare**  **Director general Ioana Burlă**  **Direcţia generală de politici, analiză și cercetare în domeniul finanțelor publice**  **Director general Dan Matei**  **Direcţia generală juridică**  **Director general Ciprian Badea** | **Direcţia generală de programare bugetară**  **Director general Anca Iordache** |